Fra 1978 til 1982 indtog Nørby rollen som [[Ingeborg Skjern]] i tv-serien [[Matador (tv-serie)|''Matador'']] af [[Erik Balling]] og [[Lise Nørgaard]], hvor hun medvirkede i alle 24 afsnit. Serien, der skildrer livet i den fiktive provinsby Korsbæk fra 1929 til 1940'erne er en af de mest succesfulde produktioner i dansk filmhistorie, og serien er genudsendt adskillige gange på DR.<ref>{{kilde|url=https://videnskab.dk/kultur-samfund/derfor-er-matador-sa-god|titel=Derfor er 'Matador' så god|tidsskrift=Videnskab.dk}}</ref> I 1982 medvirkede Nørby også i filmene ''[[Den ubetænksomme elsker]]'' og ''[[Pengene eller livet]]'' samt i tv-serien [[Udvikling (tv-serie)|''Udvikling'']]. For sin præstation som Ellen Worm i ''Pengene eller livet'' modtog Nørby sin sin anden [[Bodilprisen for bedste kvindelige birolle|Bodilpris for bedste kvindelige birolle]]. I 1984 medvirkede hun i [[DR|DR's]] børneudsendelse, ''[[Ude på noget]]'', hvor hun overfor [[Jess Ingerslev]], [[Tom McEwan]] og [[Tommy Kenter]], spillede den muntre Ruth, der sammen med sine to venner, Palle og Polle, kan rejse, hvornår de vil med hjælp fra deres kamera. Der blev produceret i alt 13 afsnit af serien.<ref>[https://www.dfi.dk/viden-om-film/filmdatabasen/film/ude-pa-noget Ude på noget]. [[Filmdatabasen]]. Hentet 27. september 2022.</ref>
Levende_personer Kunst Kultur